Neuvoston asetus (ETY) N:o 2262/84, annettu 17 päivänä heinäkuuta 1984, oliiviöljyalan erityistoimenpiteistä



Virallinen lehti nro L 208 , 03/08/1984 s. 0011 - 0013

Suomenk. erityispainos Alue 3 Nide 17 s. 0260

Ruotsink. erityispainos Alue 3 Nide 17 s. 0260

Espanjank. erityispainos: Luku 03 Nide 31 s. 0240

Portugalink. erityispainos: Luku 03 Nide 31 s. 0240



NEUVOSTON ASETUS (ETY) N:o 2262/84, annettu 17 päivänä heinäkuuta 1984, oliiviöljyalan erityistoimenpiteistä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(), ottaa huomioon Euroopan parlamentin lausunnon(), ottaa huomioon talous- ja sosiaalikomitean lausunnon(), sekä katsoo, että rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 2260/84(), 5 artiklassa perustetaan oliiviöljyn tuotantotukijärjestelmä; tämä tuki myönnetään tiettynä päivänä olemassa olevien pinta-alojen osalta tosiasiallisesti tuotetun öljymäärän mukaan oliivinviljelijöille, jotka ovat asetuksen N:o 136/66/ETY 20 c artiklan 1 kohdassa tarkoitettujen tuottajajärjestöjen jäseniä ja joiden keskimääräinen tuotanto on vähintään 100 kilogrammaa öljyä markkinointivuotta kohti, kun taas muille oliivinviljelijöille tuki myönnetään oliivipuiden lukumäärän ja tuotantokyvyn sekä oliivipuiden kiinteästi vahvistettujen tuotosten mukaan, jos tuotettu oliivisato on korjattu, kokemus on osoittanut, että huolimatta erityisten sääntömääräisten tarkastusten suuresta lukumäärästä tarkastusten toteuttamisessa täsmällisesti ja tehokkaasti on ongelmia; tämä tilanne voisi aiheuttaa perusteettomia kustannuksia yhteisön rahastoille, tämänhetkisessä tilanteessa olisi säädettävä erityistoimenpiteistä, joilla varmistetaan tuotantotukijärjestelmän soveltaminen asianmukaisesti ja yhdenmukaisesti, kokemus on osoittanut, että tuottajajäsenvaltioiden hallinnollinen rakenne ei ole mukautunut riittävästi yhteisön lainsäädännöllä säädettyjen tarkastusten tekemiseen; tämän vuoksi on välttämätöntä, että nämä jäsenvaltiot muodostavat hallinnollisesti riippumattomia toimielimiä näiden tehtävien suorittamiseksi; olisi säädettävä, että yhteisö antaa taloudellista tukea tietyn jakson ajan, koska jäsenvaltioiden on luotava lyhyen ajan kuluessa erityinen rakenne ja määritettävä siihen sisältyvät tehtävät, jotka eivät kuulu yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70(), sellaisena kuin se on viimeksi muutettuna asetuksella (ETY) N:o 3509/80(), nojalla jäsenvaltioille kuuluviin tarkastuksiin, ja tehokkaan valvontajärjestelmän ja sääntöjen vastaisuuksia todettaessa sovellettavan seuraamusten järjestelmän välillä on tietty suhde; tämän vuoksi on tarpeen vahvistaa ja täydentää tämänhetkistä seuraamusten järjestelmää seuraamusten tehokkuuden lisäämiseksi oliiviöljyn yhteisen markkinajärjestelyn erityispiirteet huomioon ottaen; tästä syystä on suotavaa säätää, että jäsenvaltiot soveltavat seuraamusten järjestelmää rangaistakseen todetuista tuotantotukijärjestelmään liittyvistä sääntöjen vastaisuuksista; säädettyjen seuraamusten oikean ja yhdenmukaisen soveltamisen varmistamiseksi olisi määriteltävä tietyt erityistapaukset, joissa seuraamuksia sovelletaan, ON ANTANUT TÄMÄN ASETUKSEN: 1 artikla 1. Jokaisen tuottajajäsenvaltion on perustettava oman oikeusjärjestyksensä mukaisesti erityinen toimielin, jonka tehtävänä ovat tietyt oliiviöljyn tuotantotukijärjestelmään liittyvät tarkastukset ja toimet. Jäsenvaltioiden, joiden tuotanto ei määritettävänä vertailukautena ole enemmän kuin 3 000 tonnia, ei kuitenkaan tarvitse perustaa erityistä toimielintä. Tällöin kyseisten jäsenvaltioiden on toteutettava kaikki tarvittavat toimenpiteet sen varmistamiseksi, että tässä artiklassa tarkoitetut toimielimen tehtävät suoritetaan. 2. Tuotantotukijärjestelmän asianmukaisen soveltamisen varmistamiseksi 1 kohdassa tarkoitetun toimielimen on 4 kohdassa tarkoitetun toimintaohjelman mukaisesti: - tarkistettava, että tuottajajärjestöjen ja niiden liittojen toimet ovat tuen myöntämistä oliiviöljyn tuotannolle ja tuottajajärjestöille koskevista yleisistä säännöistä 17 päivänä heinäkuuta 1984 annetun neuvoston asetuksen (ETY) N:o 2261/84() mukaiset, - valvottava hyväksyttyjä myllyjä, - otettava selvää oliiveista puristamalla saadun oliiviöljyn sekä sen sivutuotteiden käyttötarkoituksesta, - kerättävä, tarkistettava ja muokattava asetuksen (ETY) N:o 2261/84 18 artiklassa tarkoitettujen tuotoksien vahvistamiseen tarvittavat tiedot, - tehtävä tilastollisia tutkimuksia oliiviöljyn tuotannosta, jalostuksesta ja kulutuksesta. Jäsenvaltion pyynnöstä toimielin: - tutkii asetuksen (ETY) N:o 2261/84 15 artiklan 2 kohdassa tarkoitetut asiakirjat, - tekee asetuksen (ETY) N:o 2261/84 14 artiklan 2, 3 ja 4 kohdassa tarkoitetut tarkastukset, - tekee kulutustukeen liittyvät tarkastukset. Jäsenvaltio voi omasta aloitteestaan tai komission pyynnöstä myös määrätä toimielimen tekemään erityisiä tiedusteluja. 3. Toimielin on hallinnollisesti täysin riippumaton. Asianomainen jäsenvaltio myöntää sille kaikki toimivaltuudet, jotka ovat tarpeen 2 kohdassa tarkoitettujen tehtävien suorittamisessa. Toimielin koostuu toimihenkilöistä, joiden lukumäärä ja koulutus mahdollistavat edellä mainittujen tehtävien suorittamisen. 4. Ennen kunkin markkinavuoden alkua asianomainen jäsenvaltio laatii toimielimen ehdotuksesta alustavan talousarvion ja toimintaohjelman, jotka jäsenvaltio toimittaa komissiolle ja joiden tarkoituksena on varmistaa tuotantotukijärjestelmän asianmukainen soveltaminen. Komissio voi vaatia jäsenvaltiota tekemään alustavaan talousarvioon ja toimintaohjelmaan aiheellisina pitämänsä muutokset, sanotun kuitenkaan rajoittamatta jäsenvaltion omaa vastuuta. Komission toimihenkilöt voivat milloin tahansa seurata toimielimen harjoittamaa toimintaa. Toimielin antaa määräajoin jäsenvaltiolle ja komissiolle kertomuksia toiminnastaan. Kyseisissä kertomuksissa on esitettävä mahdollisesti esiin tulleet vaikeudet ja annettava tarpeen mukaan valvontajärjestelmää koskevia parannusehdotuksia. 5. Kolmen vuoden ajan 1 päivään marraskuuta 1984 toimielimen tosiasialliset menot katetaan Euroopan yhteisöjen yleisen talousarvion puitteissa: - 100-prosenttisesti kahdelta ensimmäiseltä vuodelta kokonaismäärään asti, joka on enintään 14 miljoonaa ecua Italiassa perustetun toimielimen osalta ja 7 miljoonaa ecua Kreikassa perustetun toimielimen osalta, - 50-prosenttisesti kolmannelta vuodelta. Jäsenvaltiot voivat asetuksen N:o 136/66/ETY 38 artiklassa säädettyä menettelyä noudattaen määritettävin edellytyksin kattaa osan niille kuuluvasta taloudellisesta vastuusta pidättämällä osan oliiviöljyalalla myönnetyistä yhteisön tuista. Neuvosto vahvistaa määräenemmistöllä komission ehdotuksesta ennen 1 päivää tammikuuta 1987 kyseisten kustannusten rahoitusmenetelmän markkinointivuodesta 1987/1988. 6. Komissio päättää 5 kohdassa tarkoitettujen menojen vuosittaisesta määrästä asianomaisten jäsenvaltioiden toimittamien tietojen perusteella. Tämä määrä myönnetään sen jälkeen, kun komissio on todennut, että kyseinen toimielin on perustettu ja että se on suorittanut tehtävänsä. Toimielimen perustamisen ja toiminnan helpottamiseksi kyseinen määrä voidaan maksaa ennakkoerissä pitkin vuotta toimielimen vuositalousarvion perusteella, joka laaditaan yhteisymmärryksessä jäsenvaltion ja komission kanssa aina ennen seuraavan vuoden lokakuun loppua. 2 artikla Asetuksen N:o 136/66/ETY 11 a artiklan mukaisesti tuottajajäsenvaltioiden on toteutettava aiheellisia erityistoimenpiteitä, joilla rangaistaan kaikista tuotantotukijärjestelmän rikkomuksista erityisesti, jos todetaan: a) että asetuksen (ETY) N:o 2261/84 3 artiklassa tarkoitetussa viljelyilmoituksessa olevat tiedot eivät vastaa todellista tilannetta; b) että tukeen oikeutettu öljymäärä on pienempi kuin määrä, jolle tosiasiallisesti tuotetun oliiviöljymäärän mukaiseen tukeen oikeutetut tuottajajärjestöön kuuluvat oliivinviljelijät ovat hakeneet tukea; c) että tuottajajärjestö tai liitto ei ole noudattanut tästä asetuksesta johtuvia velvoitteita; d) että mylly ei ole noudattanut tästä asetuksesta johtuvia velvoitteita. 3 artikla 1. Edellä olevan 2 artiklan säännösten täytäntöön panemiseksi jäsenvaltioiden on sovellettava vähintään seuraavia erityistoimenpiteitä: a) edellä 2 artiklan a alakohdassa tarkoitetussa tapauksessa, jos virheellinen viljelyilmoitus sisältää kyseisen oliivinviljelijän tuotantomahdollisuuksien lisäyksen, joka ei vastaa todellista tilannetta, tämän oliivinviljelijän on maksettava riittävän suuri määrä, joka on suhteessa lisääntyviin tuotantomahdollisuuksiin; b) edellä 2 artiklan b alakohdassa tarkoitetussa tapauksessa kyseinen jäsenvaltio kerää takaisin tuen osalta mahdollisesti perusteettomasti maksetut määrät, ja kyseisen oliivinviljelijän on maksettava riittävän suuri määrä, joka on suhteessa sellaisille öljymäärille haetun tuen määrään, joiden oikeutta tukeen ei ole hyväksytty. 2. Edellä 1 kohdassa tarkoitetuissa tapauksissa, jos tuottajajärjestö, jonka jäsen oliivinviljelijä on, ei ole tarkistanut asianmukaisesti velvoitteidensa mukaisesti henkilökohtaista tukihakemusta ja viljelyilmoitusta, tuottajajärjestö on yhteisvastuullisesti vastuussa 1 kohdassa tarkoitettujen määrien maksamisesta, sanotun kuitenkaan rajoittamatta asetuksen N:o 136/66/ETY 20 c artiklan säännösten soveltamista. 3. Jos 1 kohdassa tarkoitetuissa tapauksissa todetuilla sääntöjen vastaisuuksilla on hyvin vähäiset seuraukset, kyseiset jäsenvaltiot voivat olla vaatimatta oliivinviljelijöiltä 1 kohdassa tarkoitettujen määrien maksamista. 4 artikla 1. Jos tuottajajärjestö tai liitto ei ole suorittanut sille asetuksen (ETY) N:o 2261/84 6, 8 ja 10 artiklan mukaisesti kuuluvia tehtäviä, kyseisen jäsenvaltion on peruutettava hyväksyminen jaksoksi, jonka pituus on yhden ja viiden markkinointivuoden välillä. 2. Jos myllyn tarkastuksessa havaitaan sääntöjen vastaisuuksia, jotka koskevat muun muassa puristettujen oliivien tai tuotetun öljyn määrien ja varastokirjanpitoon merkittyjen määrien välistä merkittävää eroa tai varastokirjanpidon tai siitä tiedottamisen puutteellisuutta, kyseisen jäsenvaltion on peruutettava kyseisen myllyn hyväksyminen jaksoksi, jonka pituus on yhden ja viiden markkinointivuoden välillä, sanotun kuitenkaan rajoittamatta 2 artiklan säännösten soveltamista. 3. Sen jakson määrittämiseksi, jonka ajaksi hyväksyminen peruutetaan, hyväksymisen peruuttamisesta vastaavan toimivaltaisen viranomaisen on otettava huomioon rikkomuksen vakavuuden lisäksi sen kesto. 4. Jakson aikana, joksi 1 ja 2 kohdassa tarkoitettu hyväksyminen peruutetaan, asianomainen jäsenvaltio ei voi myöntää uutta hyväksymistä sellaisen hakemuksen perusteella, jonka tarkoituksena on kiertää säädetty seuraamus. Jos myllyn hyväksymisen peruuttamisesta olisi vakavia seurauksia tietyn tuotantoalueen puristusmahdollisuuksille, voidaan päättää tämän myllyn toiminnan sallimisesta erityisjärjestelmällä. 5 artikla Yksityiskohtaiset säännöt tämän asetuksen soveltamisesta annetaan asetuksen N:o 136/66/ETY 38 artiklassa säädettyä menettelyä noudattaen. 6 artikla Jäsenvaltioiden on toimitettava komissiolle tiedoksi tämän asetuksen mukaisesti toteutetut toimenpiteet. 7 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä marraskuuta 1984. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä heinäkuuta 1984. Neuvoston puolesta Puheenjohtaja A. DEASY () EYVL N:o C 249, 17.9.1983, s. 5 () EYVL N:o C 104, 16.4.1984, s. 92 () EYVL N:o C 23, 30.1.1984, s. 20 () EYVL N:o 172, 30.9.1966, s. 3025/66 () EYVL N:o L 208, 3.8.1984, s. 1 () EYVL N:o L 94, 28.4.1970, s. 13 () EYVL N:o L 367, 31.12.1980, s. 87 () EYVL N:o L 208, 3.8.1984, s. 3